《春日杂兴十五首 其七》
宋代·华镇

姜庸晓相携，采桑高城东。新妆竞姚冶，危鬟较栊松。

袿襦无旧制，组绣有馀工。穿林逐流莺，遵渚学惊鸿。

密叶朝露晞，远扬戾东风。日昃蚕已饥，采采不盈笼。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。